Številka:

Datum: dd. mm. 2024

Na podlagi 87. člena Zakona o obnovi, razvoju in zagotavljanju finančnih sredstev (Uradni list RS, št. št. 131/23 in 81/24) je Vlada Republike Slovenije sprejela

**SKLEP**

**o določitvi objektov, ki ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami**

**I**

Zaradi državnih ukrepov za preprečitev naravnih nesreč, brez katerih ni mogoče zagotoviti varnosti pred poplavami je nujno potrebna in v javno korist odstranitev naslednjih objektov:

* Male Braslovče 110, Občina Braslovče, št. stavbe: 315, parc.št. 654/44, k.o. 983 Male Braslovče (št. strokovnega menja SM-)
* Preserje 50, Občina Braslovče, št. stavbe: 489, parc.št. 654/40, k.o. 983 Male Braslovče (št. strokovnega menja SM-)
* Preserje 51, Občina Braslovče, št. stavbe: 537, parc.št. 654/71, k.o. 983 Male Braslovče (št. strokovnega menja SM-)
* Podvin pri Polzeli 88, Občina Polzela, št. stavbe: 407, parc.št. 654/57, k.o. 983 Male Braslovče (št. strokovnega menja SM-)

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
dr. Robert Golob  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljnjem besedilu: Služba) je v skladu s 87. členom Zakona o obnovi, razvoju in zagotavljanju finančnih sredstev (Uradni list RS, št. št. 131/23 in 81/24; v nadaljnjem besedilu: ZORZFS) in drugim odstavkom 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljnjem besedilu: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 87. členu ZORZFS. Sklep je bil pripravljen na podlagi strokovnega mnenja, ki ga je podala Služba, pripravila pa ga je Direkcija Republike Slovenije za vode (v nadaljnjem besedilu: DRSV).

DRSV pripravi strokovno mnenje za določitev objektov, katerih odstranitev je nujno potrebna, ker ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami. V strokovnem mnenju se po pravilih stroke ugotovijo in izkažejo razlogi za odstranitev objektov opredeljenih v 87. členu ZORZFS.

S sklepom Vlade Republike Slovenije se v skladu s 87. členom ZORZFS in prvim odstavkom 151.c člena ZIUOPZP izkaže javna korist, s čimer se opredeli in utemelji, da je zaradi predvidenih državnih ukrepov za preprečitev naravnih nesreč, brez katerih ni mogoče zagotoviti varnosti pred poplavami, odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo (v nadaljnjem besedilu: Svet Vlade RS za obnovo).

Svet Vlade RS za obnovo je na podlagi 151.c člena ZIUOPZP obravnaval zgoraj omenjeno strokovno mnenje, ki ga je pripravila DRSV. Strokovno mnenje in strokovne podlage so bile Svetu Vlade RS za obnovo poslane dne 20. 2. 2025. Strokovno mnenje je bilo s strani Sveta Vlade RS za obnovo potrjeno na seji dne 3. 3. 2025.

DRSV je pripravila strokovno mnenje za spodaj navedene objekte, za katere se strokovno ocenjuje, da je njihova odstranitev nujno potrebna, ker ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami:

* Male Braslovče 110, Občina Braslovče, št. stavbe: 315, parc.št. 654/44, k.o. 983 Male Braslovče (št. strokovnega menja SM-)
* Preserje 50, Občina Braslovče, št. stavbe: 489, parc.št. 654/40, k.o. 983 Male Braslovče (št. strokovnega menja SM-)
* Preserje 51, Občina Braslovče, št. stavbe: 537, parc.št. 654/71, k.o. 983 Male Braslovče (št. strokovnega menja SM-)
* Podvin pri Polzeli 88, Občina Polzela, št. stavbe: 407, parc.št. 654/57, k.o. 983 Male Braslovče (št. strokovnega menja SM-)

Predmetni objekti in njihova širša okolica se v obstoječem stanju nahajajo v razredu preostale poplavne nevarnosti. Območja vseh štirih objektov so bila poplavljena tudi ob visokovodnem dogodku dne 4. avgusta 2023. Objekti se nahajajo v območju omilitvenega ukrepa – aktivacije poplavnega območja, ki je predviden v sklopu projekta Načrta za okrevanje in odpornost (v nadaljnjem besedilu: NOO), Ločica – Letuš. Obstoječe poplavno območje se bo po izvedbi ukrepov NOO načrtno še dodatno aktiviralo, zaradi česar se bo poplavna ogroženost teh objektov povečala.

Iz strokovnega mnenja izhaja, da so tehnično izvedljivi individualni ukrepi kot npr. protipoplavni zidovi/nasipi okoli ohišnic objektov, kjer se za dostop do objektov pusti odprtino. Problem je v odzivnem času, saj ima Savinja na tem odseku hudourniški značaj, montažo protipoplavnih panelov na odprtine pa načeloma izvajajo gasilci. Ti objekti so odročni in težje dostopni, takšna intervencija pa je lahko ob hitrem naraščanju vode neuspešna, še več, lahko pomeni tudi nevarnost za vozila in intervencijske ekipe. Celotno območje nad Polzelo je že danes poplavno območje in je eno redkih skoraj neposeljenih območij na obravnavanem odseku, kjer je še mogoče vzpostavljati dodatne retencijske kapacitete.

Na podlagi pripravljenega strokovnega mnenja se je, za zagotovitev dodatnih retencijskih kapacitet, za navedene objekte, kot najustreznejša rešitev izkazala odstranitev. Ugotovitev in utemeljitev, na katerih so se izkazali razlogi za nujno odstranitev objektov zaradi izvedbe državnih ukrepov za preprečitev naravnih nesreč, temelji na strokovnem mnenju št. 350-304/2024/4 z dne 24. 1. 2025 in potrditvi Sveta Vlade RS za obnovo z dne 3. 3. 2025, ki izkazujejo dejstva in okoliščine za celotno območje ter navedene posamezne objekte. Glede na navedeno je odstranitev navedenih objektov zaradi predvidenih državnih ukrepov za preprečitev naravnih nesreč, brez katerih ni mogoče zagotoviti varnosti pred poplavami, nujno potrebna in v javno korist.